## La Ciutat de les Arts i les Ciències oferix descomptes del 50 % en els abonaments la Ciutat i Oceanogràfic per a visitar el complex fins a final d’any

*** Els abonaments es podran adquirir a partir de l’1 d’octubre i seran vàlids fins al 31 de desembre de 2024
* Les persones usuàries d’estos ‘carnets’ poden visitar les vegades que vullguen tot el complex i beneficiar-se d’avantatges addicionals**

La Ciutat de les Arts i les Ciències ha posat en marxa una promoció amb descomptes del 50 % en l’abonament Amics de la Ciutat i l’abonament Amics de l’Oceanogràfic. La promoció començarà l’1 d’octubre i tindrà vigència fins al 31 de desembre de 2024.

L’abonament Amics de la Ciutat permet repetir la visita les vegades que es vullga en el Museu de les Ciències, Hemisfèric i Oceanogràfic durant l’últim trimestre de l’any. Amb esta promoció es poden adquirir abonaments amb preus des dels 49 euros, en la modalitat de reduïda/familiar, i des de 60 euros per a adult.

D’esta manera, les persones usuàries podran rendibilitzar la seua visita al complex al millor preu i disfrutar de les exposicions dedicades en 2024 a l’espai en el Museu de les Ciències (entre les quals destaquen ‘La Lluna a l’abast de les teues mans’ i ‘Up to Space. Missió espacial’), de tota la cartellera de l’Hemisfèric incloses les últimes estrenes *Aurores. Llums del nord* i el planetari musical *Pink Floyd. The Dark Side of The Moon*, a més de l’entrada il·limitada a l’Oceanogràfic fins a cap d’any.

L’aquari de la Ciutat de les Arts i les Ciències disposa també amb del seu propi abonament al qual se li aplicarà el mateix descompte del 50 % a partir de l’1 d’octubre. Des de 40,50 euros (modalitat reduïda/familiar), es podrà adquirir l’abonament Oceanogràfic que estarà vigent fins al 31 de desembre de 2024. Els dos abonaments inclouen, a més, una sèrie d’avantatges i descomptes en activitats i instal·lacions que es poden consultar en la web d’[Amics de la Ciutat i de l’Oceanogràfic](https://cac.es/va/web/club/).

Fecha: 30/09/2024